|  |  |
| --- | --- |
| **LEMBARAN PENDEDAHAN PRODUK**  (Baca Lembaran Pendedahan Produk ini sebelum perniagaan/ syarikat anda memutuskan untuk mengambil produk Sewa-Beli Industri-i. Pastikan anda juga membaca terma-terma dan syarat-syarat am.) | **HSBC Amanah Malaysia Berhad**  Sewa-Beli Industri-i *Industrial Hire-Purchase-i* (“IHP-i”)  Tarikh : [hb/bulan/tahun] |
| 1. **Apakah produk ini?** | |
| IHP-i adalah pembiayaan jangka pendek hingga sederhana untuk membiayai aset-aset modal yang tidak disenaraikan dalam jadual pertama Akta Sewa Beli 1967. IHP-i dikira pada satu kadar yang tetap dan aset yang dibiayai hendaklah digunakan bagi tujuan yang dibenarkan oleh Syariah dan semua undang-undang yang terpakai. | |
| 1. **Apakah konsep Syariah yang terpakai?** | |
| * Konsep Syariah yang terpakai adalah pajakan yang diikuti dengan satu jualan atau Al-Ijarah Thumma Al-Bai (AITAB). * Ini bermakna penyewaan satu aset dengan opsyen untuk membeli kemudiannya. Bank selaku pemilik aset memindahkan hak untuk menggunakan aset tersebut kepada pelanggan (penyewa) pada harga sewa yang dipersetujui dan telah ditetapkan terdahulu untuk satu jangka masa yang dipersetujui. Pada akhir tempoh tersebut, penyewa mempunyai pilihan untuk membeli aset tersebut daripada pemilik pada satu jumlah yang nominal. * Pelanggan berdasarkan prinsip janji Syariah (wa’d), mengakujanji kepada Bank bahawa pemerolehan aset oleh Bank, ia akan menyewa aset di bawah Kontrak Sewa Beli-i dan mengambil penyerahan aset tersebut. Sekiranya terdapat pelanggaran wa’d Pelanggan, Pelanggan bertanggungjawab kepada Bank untuk kos pengambilalihan semula dan kos yang ditanggung dalam penjualan aset tersebut oleh Bank kepada pihak ketiga tambah perbezaan antara harga jualan aset tersebut kepada pihak ketiga dan jumlah pokok yang terhutang, iaitu harga pembelian aset yang dibayar oleh Bank yang masih belum dibayar oleh Pelanggan dan kini masih terhutang tolak apa-apa rebat (jika berkenaan). * Pihak Bank berdasarkan prinsip janji Syariah (wa’d), mengaku janji kepada Pelanggan bahawa ia akan menjual Aset tersebut kepada Pelanggan dengan syarat akujanji Pelanggan untuk membeli Aset tersebut belum dilaksanakan:  1. pada jumlah pokok yang terhutang yang belum dibayar, iaitu harga belian aset yang dibayar oleh Bank yang masih belum dibayar oleh Pelanggan dan kini masih terhutang tolak apa-apa rebat (jika berkenaan) tambah semua jumlah lain yang perlu dibayar di bawah Kontrak Sewa Beli-i yang berkenaan jika Pelanggan melaksanakan Opsyen Pembelian awal; atau 2. dengan caj nominal pada akhir Tempoh Sewa  * Sekiranya pihak Bank melanggar akujanjinya di sini, pihak Bank akan bertanggungjawab kepada Pelanggan bagi apa-apa kerugian yang menyebabkan keupayaan terhad untuk berurusan dengan hakmilik Aset tersebut dan sebagaimana yang dipersetujui oleh pihak-pihak.   Peranan, Tanggungjawab, Hak dan Liabiliti Pihak-Pihak Berkontrak   * Hak dan liabiliti yang timbul daripada pemilikan aset pajakan tersebut hendaklah dijangka oleh pemilik manakala hak dan liabiliti timbul daripada penggunaan aset pajakan tersebut hendaklah dijangka oleh penyewa. Pemilik dan penyewa boleh setuju secara bersama mengenai siapa yang akan menanggung kos penyelenggaran dan perlindungan takaful terhadap aset pajakan tersebut. * Pemindahan hakmilik kepada aset pada akhir tempoh sewa adalah tertakluk kepada penyewa membayar caj nominal kepada pemilik dan melaksanakan satu Perjanjian Pelupusan Aset. * Penyewa mengakui bahawa ia akan bertanggungjawab kepada apa-apa kerugian, kerosakan atau kecacatan aset tersebut kecuali ia membuktikan bahawa tidak ada salah laku, kecuaian atau pelanggaran mana-mana terma di pihaknya yang mengakibatkan kerugian atau kecacatan aset tersebut. * Sekiranya aset tersebut dimusnahkan atau dirosakan secara ketara di luar pembaikan yang ekonomi, ditahan selama-lamanya, disita, dirampas, diperlukan secara paksa atau hilang atau rosak atas apa jua sebab yang di luar kawalan pemilik dan/atau penyewa dan yang tidak dalam perlindungan takaful atau insuran semua-risiko yang lazim dan *force majeure* yang terdapat di pasaran, pemilik tidak boleh menuntut sewa yang terhutang daripada penyewa. | |
| 1. **Apakah yang saya perolehi daripada produk ini?** | |
| * Harga aset : RM[xx] * Jumlah pembiayaan : [xx] * Margin pembiayaan : [xx]% * Tempoh pembiayaan : [xx] tahun * Kadar keuntungan : [xx]% | |
| 1. **Apakah obligasi-obligasi saya?** | |
| * Ansuran bulanan: RM[xx] * Sewa pra-bayar: RM [xx] bersamaan dengan [xx] sewa bulanan. Ini akan mengimbangi harga sewa bulan [xx] yang terakhir * Jumlah yang perlu dibayar oleh perniagaan/ syarikat anda termasuk jumlah pembiayaan : RM [xx] | |
| 1. **Apakah fi-fi dan caj-caj yang perlu saya bayar?** | |
| * Duti Setem   Tertakluk kepada Akta Setem 1949 (Disemak pada 1989) dan tertakluk kepada mana-mana pengecualian duti setem atau perintah peremitan, jika ada, sebagaimana yang mungkin diberikan dari masa ke semasa.   * Perbelanjaan undang-undang : [RM menyatakan] * Fi-fi dan caj-caj lain : [RM menyatakan fi-fi/ caj-caj tetap yang berkaitan dengan pembiayaan]   Sekiranya cukai boleh dikenakan ke atas mana-mana fi dan caj yang tersebut di atas, cukai berkenaan akan dikenakan sebagai tambahan kepada fi-fi dan caj-caj tersebut dan wajib dibayar kepada HSBC Amanah Malaysia Berhad.  Sila rujuk kepada jadual tarif dan caj-caj kami di www.hsbcamanah.com.my untuk mendapatkan senarai caj-caj yang lengkap. | |
| 1. **Bagaimana jika saya gagal untuk memenuhi obligasi-obligasi saya?** | |
| * Caj-caj pampasan:  |  |  | | --- | --- | | Semasa tempoh pembiayaan | 1% setahun di atas ansuran yang tertunggak  Contoh: Jumlah ansuran yang tertunggak x 1% x n/365  n = bilangan hari tertunggak | | Selepas tamat tempoh pembiayaan | Pada kadar yang tidak melebihi kadar IIMM yang terpakai di atas jumlah pembiayaan yang terhutang (selepas tamat tempoh).  (Kadar IIMM adalah kadar purata semalaman untuk instrumen kewangan Islam yang dirujuk di dalam Pasaran Wang Islam Antara Bank Malaysia).  Contoh: Jumlah pokok yang terhutang x kadar IIMM x n/365  n = bilangan hari tertunggak |  * Hak untuk penolakan: * Bank berhak untuk membuat tolakan terhadap sebarang baki kredit di dalam akaun-akaun anda yang dibuka dengan kami untuk menyelesaikan baki yang terhutang di dalam akaun pembiayaan ini * Penarikan balik peralatan sekiranya berlaku keingkaran: * Sekiranya terdapat keadaan yang berkemungkinan akan menyebabkan kejadian keingkaran, di antara lain disebabkan oleh penyelewengan urusan kewangan perniagaan/ syarikat anda ataupun ketidakupayaan perniagaan/ syarikat anda untuk memenuhi obligasi pembayarannya kepada Bank, adalah dinasihatkan bahawa perniagaan/ syarikat anda menghubungi kami untuk menjalankan penilaian awal ke atas tanggungan anda. * Sekiranya berlaku keingkaran, Bank boleh tanpa prejudis terhadap sebarang hak-hak dan remedi-remedinya, menamatkan Kemudahan tersebut dan menuntut pembayaran kesemua jumlah wang yang kena dibayar. Bank boleh mengambil tindakan tuntutan termasuk penarikan balik aset berkenaan. * Anda hendaklah memberikan suatu wa’d untuk membeli aset pajakan tersebut yang akan dikuatkuasakan semasa berlakunya perkara-perkara berikut:-  1. Satu kejadian keingakaran; atau 2. pelanggaran terma dan syarat yang dinyatakan dalam wa’d.  * Dalam keadaan sebegini, sekiranya anda gagal melaksanakan wa’d tersebut, Bank sebagai pemilik boleh menarik balik aset tersebut dan kemudian menjual aset tersebut kepada pihak ketiga di mana hasil jualan akan digunakan untuk semua caj kos dan perbelanjaan yang ditanggung dan pembayaran yang dibuat oleh Bank di bawah peruntukan semua atau mana-mana Dokumen Sekuriti dan dalam atau ke atas apa-apa jumlah belum bayar yang terakru dan semua wang lain yang terhutang dan masih belum dibayar di bawah mana-mana atau semua Dokumen Sekuriti. * Sekiranya terdapat lebihan selepas hasil jualan telah digunakan seperti di atas, lebihan tersebut, jika ada, akan dibayar kepada anda dan/atau orang-orang yang berhak kepadanya. Sekiranya terdapat kekurangan, anda hendaklah membayar perbezaan di antara amaun yang kena dibayar di bawah wa’d dan amaun sedemikian yang telah direalisasi oleh Bank dengan segera. | |
| 1. **Bagaimana jika saya menyelesaikan dengan sepenuhnya pembiayaan sebelum tarikh matang?** | |
| * Notis bertulis sebulan diperlukan. * Anda hendaklah membayar kepada Bank jumlah pokok terhutang yang masih belum dibayar, iaitu harga belian aset tersebut yang dibayar oleh Bank yang masih belum dibayar dan adalah terhutang tolak apa-apa rebat (jika berkenaan). * Bank tidak akan mengutip sebahagian daripada keuntungan hadapan Bank yang sepatutnya dapat dikutip sekiranya penyelesaian awal tidak berlaku. * Sebarang pra-bayaran/ bayaran berlebihan tidak dibenarkan disebabkan oleh kekangan sistem. | |
| 1. **Adakah saya memerlukan perlindungan Takaful?** | |
| Penyewa perlu memastikan aset yang disewa dilindungi dengan secukupnya untuk “Semua Risiko” yang menyeluruh daripada senarai syarikat takaful/insuran yang diluluskan oleh Bank, untuk nilai pasaran penuh ataupun kos penggantian, yang mana lebih tinggi sepanjang tempoh pembiayaan. Perlindungan daripada syarikat-syarikat insuran hanya dibenarkan dalam keadaan di mana tidak terdapatnya perlindungan takaful yang mencukupi.  [RM menyatakan syarikat Takaful/ insuran dan jenis perlindungan Takaful/ insuran yang diperlukan. | |
| 1. **Apakah risiko-risiko utama?** | |
| * Kadar keuntungan adalah ditetapkan sepanjang tempoh pembiayaan dan oleh itu ia tidak tertakluk kepada perubahan dan tidak ada sebarang perubahan di dalam sewa tetap bulanan. * Sekiranya perniagaan/ syarikat anda menghadapi masalah untuk memenuhi obligasi pembiayaannya, sila hubungi kami segera untuk berbincang tentang pembayaran alternatif. | |
| 1. **Apakah yang perlu saya lakukan sekiranya terdapat perubahan dalam butir-butir perhubungan saya?** | |
| Adalah penting agar Bank dimaklumkan tentang sebarang perubahan dalam butir-butir hubungan perniagaan/ syarikat anda untuk memastikan semua urusan surat-menyurat sampai ke perniagaan/ syarikat anda tepat pada masanya. Perubahan-perubahan dalam butir-butir hubungan perniagaan/ syarikat anda haruslah dikemukakan dengan rasmi secara bertulis dan disahkan sewajarnya oleh penandatangan-penandatangan yang telah diberikuasa sah. Sila hubungi Pengurus Perhubungan anda untuk mendapatkan penjelasan lanjut. | |
| 1. **Di mana boleh saya dapatkan bantuan dan pembelaan?** | |
| * Jika anda menghadapi sebarang masalah dalam membuat bayaran bulanan, anda patut menghubungi kami seawal mungkin untuk berbincang mengenai pembayaran alternatif. Anda boleh berhubung dengan kami di:     [RM mengisi butir-butir perhubungan: nama, alamat, nombor telefon dan alamat e-mel]   * Jika anda ingin membuat sebarang aduan tentang produk-produk ataupun perkhidmatan yang diberikan oleh kami, anda boleh menghubungi kami di:   HSBC Amanah Malaysia Berhad  Customer Experience Department,  Level 18, North Tower, Menara HSBC,  2 Leboh Ampang,  50100 Kuala Lumpur,  Malaysia.  Tel:  Faks:  E-mel: [complaints@hsbc.com.my](mailto:complaints@hsbc.com.my)   * Jika pertanyaan dan aduan anda tidak diselesaikan dengan memuaskan oleh kami, anda boleh menghubungi Bank Negara Malaysia LINK ataupun TELELINK di:   Block D, Bank Negara Malaysia  Jalan Dato’ Onn  50480 Kuala Lumpur.  Tel: 1-300-88-5465  Faks: 03-21741515  E-mel: bnmtelelink@bnm.gov.my | |
| 1. **Di mana boleh saya dapatkan maklumat lanjut?** | |
| Sila dapatkan maklumat lanjut tentang IHP-i dari  [nama, alamat, nombor telefon dan alamat e-mel RM] ataupun layari laman web kami di  [www.hsbcamanah.com.my/1/2/amanah/commercial](http://www.hsbcamanah.com.my/1/2/amanah/commercial) | |
| 1. **Produk-produk pembiayaan lain yang boleh didapati:** | |
| * Pembiayaan Komoditi Murabahah-i * Premis Perniagaan Pintar-i * Kemudahan Tunai-i * Pembiayaan Berputar-i | |
| **NOTA PENTING:**  Kemudahan(-kemudahan) boleh digantung ataupun ditamatkan dengan serta-merta dan segala jumlah kena dibayar atas tuntutan sekiranya perniagaan/ syarikat anda ingkar dalam pembayaran apa-apa jumlah terhutang di bawah kemudahan(-kemudahan) tersebut sama ada bayaran ansuran, keuntungan ataupun yang selainnya. Aset berkenaan boleh ditarik balik jika perniagaan / syarikat anda tidak membuat pembayaran yang ditetapkan . | |

Maklumat yang terdapat di dalam lembaran pendedahan ini adalah sah setakat [hb/bulan/tahun] [RM mengisi tarikh yang berkenaan]